

**Қазақстан Республикасы Президентінің 2003 жылғы 18 тамыздағы N 1166 Жарлығына өзгерістер мен толықтырулар енгізу туралы**

Қазақстан Республикасы Президентінің 2005 жылғы 16 шілдедегі N 1617 Жарлығы

Президент пен Үкімет

актілерінің жинағында

(ПҮАЖ) жариялануға тиіс

      Ақпараттық технологиялардың жаңа саласын құру және Қазақстан Республикасының ғылыми-техникалық және инновациялық әлеуетін дамыту мақсатында
**ҚАУЛЫ ЕТЕМІН:**

      1. "Ақпараттық технологиялар паркі" арнайы экономикалық аймағын құру туралы" Қазақстан Республикасы Президентінің 2003 жылғы 18 тамыздағы N 1166
 Жарлығына
 (Қазақстан Республикасы ПҮАЖ-ы, 2003 ж., N 33, 322-құжат) мынадай өзгерістер мен толықтырулар енгізілсін:

      жоғарыда аталған Жарлықпен бекітілген "Ақпараттық технологиялар паркі" арнайы экономикалық аймағы туралы ережеде:

      1-тармақтың екінші абзацындағы "340" деген цифрлар "342,9" деген цифрлармен ауыстырылсын;

      3-тармақ 7) тармақшасындағы "болып табылады" деген сөздер алып тасталып, мынадай мазмұндағы 8), 9) және 10) тармақшалармен толықтырылсын:

      "8) мәтіндерді өңдеуге арналған машиналарды, көшіру-көбейту жабдығын, мекен-жай машиналарын, калькуляторларды, кассалық аппараттарды, таңбалау машиналарын, билет-касса машиналарын шығару, басқа да офистік машиналар мен жабдықтарды, электрондық есептеу машиналарын және ақпарат өңдеуге арналған өзге де жабдықтарды шығару;

      9) электр және радио элементтерін, таратушы аппаратура, дыбыс пен бейне қабылдауға, жазуға және бейнелеуге арналған аппаратуралар шығару;

      10) тұрмыстық электр құралдарын шығару болып табылады.";

      11-тармақтың жетінші абзацы мынадай редакцияда жазылсын:

      "АЭА аумағында еркін кеден аймағының кедендік режиміне орналастырылған тауарлармен:

      тауарлардың сақталуын қамтамасыз ету;

      тауарларды қайта өңдеу;

      осы Ережеге сәйкес негізгі қызмет түрлеріне сай, АЭА құру мақсатына қол жеткізу үшін қажетті тауарлар мен жабдықтарды пайдалану және қолдану;

      тауарларды сатуға және тасымалдауға дайындау;

      құрылыс және өнеркәсіп өндірісі технологиясының талаптарын орындау жөнінде операциялар жүргізуге рұқсат етіледі.";

      "Ақпараттық технологиялар паркі" арнайы экономикалық аймағы туралы ереженің жоспарына осы Жарлыққа қосымшаға сәйкес өзгерістер енгізілсін.

      2. Осы Жарлық қол қойылған күнінен бастап қолданысқа енгізіледі және жариялануға тиіс.

*Қазақстан Республикасының*

*Президенті*

Қазақстан Республикасы Президентінің

2005 жылғы 16 шілдедегі N 1617 Жарлығына

ҚОСЫМША

Қазақстан Республикасы Президентінің

2003 жылғы 18 тамыздағы N 1166

Жарлығымен бекітілген ережеге

ҚОСЫМША

**"Ақпараттық технологиялар паркі" арнайы экономикалық**

**аймағы туралы Ережеге жоспар**

*Жоспарды қағаз мәтінінен қараңыз.*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК